ร้านอารีรังตั้งอยู่ที่ Korean Town โดยการเดินทางมาง่ายและสะดวกมาก สามารถเดินจากสถานีเชื่อมต่อ bts & mrt สถานีอโศก/สุขุมวิทได้เลย 
อาหารมีเนื้อย่างและอาหารเกาหลีแบบจานเดียว แบบบิบิมบับ ต๊กบ๊กกี หรือก๊วยเตี๋ยวน้ำแบบเกาหลีเป็นต้น 
เมื่อสั่งอาหาร ทางร้านจะมีเครื่องเคียงแบบเกาหลีมาให้เป็นจานเล็กๆหลายชนิด เช่นกิมจิ ยำผักกาดหอม และเผือกม่วงบดอัดเป็นก้อนสี่เหลี่ยม และ หากสั่งเนื้อย่างจะมีผักมาให้หนึ่งถ้วยด้วย
สำหรับเนื้อย่าง พนักงานจะมาย่างพร้อมตัดเนื้อเป็นชิ้นพอดีคำให้ที่โต๊ะเลยไม่ต้องย่างเอง
รสชาดอาหารอื่นๆก็อร่อยให้ความรู้สึกแบบเกาหลี
วันที่ไปมีแต่ลูกค้าต่างชาติ ทั้งเกาหลีและฝรั่งหลายโต๊ะทีเดียวค่ะ 
บริการดี และให้ความช่วยเหลือดีมาก เมื่อถามคำถามหากไม่ทราบจะเรียกพนักงานอีกคนมาให้ค่ะ 
ราคาก็แพงอยู่เหมือนกัน แต่หากเทียบกับคุณภาพ และรสชาดถือว่า ok เลยค่ะ 